**Междинен доклад за дейността на**

**„Компас Фонд за вземания“ АДСИЦ**

**01.07.2020 г. – 30.09.2020 г.**

**28 октомври 2020 г.**

**София**

**Използвани съкращения:**

АДСИЦ – Акционерно дружество със специална инвестиционна цел

БФБ АД – Българска Фондова Борса Акционерно дружество

ДРУЖЕСТВОТО – „Компас Фонд за вземания” АДСИЦ

ЗДСИЦ – Закон за дружествата със специална инвестиционна цел

ЗКФН – Закон за Комисията за финансов надзор

ЗППЦК – Закон за публичното предлагане на ценни книжа

ЗС – Закон за счетоводството

ИП – Инвестиционен посредник

КФН – Комисия за финансов надзор

Наредба 2 – Наредба 2 от 17.09.2013 г. за проспектите при публично предлагане и

допускане до търговия на регулиран пазар на ценни книжа и за разкриването на информация

ГОСА – Годишно общо събрание на акционерите

СД – Съвет на директорите

ТЗ – Търговски закон

ТР – Търговски регистър

ЦД АД – Централен Депозитар Акционерно дружество

Настоящият доклад за дейността на Дружеството към 30.09.2020 г. г. е изготвен от членовете на Съвета на директорите в съответствие с разпоредбите на нормативните актове. Предметът на дейност на Дружеството обхваща набиране на средства чрез издаване на ценни книжа и инвестиране на набраните парични средства във вземания (секюритизация на вземания), покупко-продажба на вземания, както и извършване на други търговски дейности, пряко свързани с покупко-продажбата и/или секюритизацията на вземания. За финансиране на своите инвестиции Дружеството използва средствата от внесения при регистрацията капитал, както и средствата които бяха набрани от първоначалното увеличение на капитала. Настъпилите през третото тримесечие на 2020 г. обстоятелства, които ръководството на Дружеството е счело, че биха могли да бъдат от значение за инвеститорите, са разкрити пред обществеността по предвидените в нормативните актове начини.

I.Обща информация за Дружеството

1. **Регистрация.Предмет на дейност.**

Дружеството е АДСИЦ, вписано в ТР на 01.06.2019 г. с ЕИК 205685841, със седалище и адрес на управление гр. София, п.код 1000, район „Възраждане“, ул. „Георг Вашингтон“ № 19, ет. 2. Предметът на дейност на Дружеството е набиране на парични средства, чрез издаване на ценни книжа и инвестиране на набраните средства във вземания (секюритизация на вземания), покупко – продажба на вземания.

1. **Банка депозитар. Обслужващо дружество. Медия. Оценител.**

За банка депозитар, Дружеството има сключен договор с „Централна кооперативна банка” АД, ЕИК 831447150, със седалище и адрес на управление гр. София, п.код 1086, бул. „Цариградско шосе” № 87.

За обслужващо дружество, Дружеството има сключен договор с „АйДЕА обслужващо дружество” ЕООД, ЕИК 205501405, със седалище и адрес на управление гр. София, 1000, район „Средец“, ул.„Славянска“, № 29А, ет.2, ап.10.

Дружеството има сключен договор за регулярно и ефективно разкриване, и разпространение на информация до обществеността с Инвестор.бг АД ([www.investor.bg](http://www.investor.bg)).

Към 30.09.2020 г., Дружеството не е придобивало вземания. При стартиране на активната дейност на Дружеството, съгласно ЗДСИЦ, ще е необходимо да бъде извършвана, от независим оценител, предварителна и последваща оценки на вземанията. С решение на СД за оценител на вземанията на Дружеството е избрано „МММ“ ЕООД, оценителско дружество с ЕИК 831649546 и адрес за кореспонденция гр. София, 1309, район „Зона Б 19”, ул. Зайчар” № 163 А, ат. 12.

1. **Капитал.Акционери**

Към 30.09.2020 г. капиталът на Дружеството е в размер на 1 500 000 (един милион и петстотин хиляди) лева, разпределен в 1 500 000 (един милион и петстотин хиляди) броя обикновени, поименни, безналични, свободно прехвърляеми акции, с право на глас, с номинална и емисионна стойност 1 (един) лев всяка.

Списъкът на основните акционери на Дружеството към 30.09.2020 г. е представен, както следва:

|  |  |  |
| --- | --- | --- |
| **Акционер** | **Брой акции** | **%** |
|  | **30 септември 2020 г.** | **30 септември 2020 г.** |
| ДФ ЕФ РАПИД | 199 000 | 13,27 |
| ДФ АКТИВА ВИСОКОДОХОДЕН | 199 000 | 13,27 |
| ДФ ТРЕНД БАЛАНСИРАН ФОНД | 80 000 | 5,33 |
| ДФ ТРЕНД ФОНД АКЦИИ | 70 000 | 4,67 |
| ДФ С-МИКС | 100 000 | 6,67 |
| ОПОРТЮНИТИ БЪЛГАРИЯ ИНВЕСТМЪНТ АД | 150 000 | 10,00 |
| КОМПАС КАПИТАЛ АД | 302 000 | 20,13 |
| БЪЛГАРСКИ ФОНД ЗА ДЯЛОВО ИНВЕСТИРАНЕ АД | 400 000 | 26,67 |

1. **Управление.**

Дружеството е с едностепенна система на управление – СД, с тригодишен мандат. Към 30.09.2020 г. СД има следния състав:

* + Драгомир Христов Великов – Председател на СД;
  + Илхан Рамадан Фаик – Заместник – председател на СД;
  + Иван Димитров Пирински – член на СД и Изпълнителен директор;

Към 30.09.2020 г. Дружеството се представлява от Изпълнителния директор Иван Димитров Пирински.

**II.Важни събития за Дружеството настъпили в периода 01.07.2020 г. – 30.09.2020 г.**

С Протокол на СД на Дружеството от 09.06.2020 г. бе прието решение за свикване на редовно годишно общо събрание на акционерите на Дружеството на 03.08.2020 г. а при липса на кворум на тази дата - на 17.08.2020 г. Съгласно Решение № 215 – ДСИЦ от 17.03.2020 г. на КФН, в дневния ред на редовното общо събрание на акционерите на Дружеството бе включено и предложение за промени в Уставът на Дружеството. На 12.06.2020 г. бе подадено искане до КФН за одобрение на промените в Устава на Дружеството съгласно Решение № 215 – ДСИЦ от 17.03.2020 г. на КФН и в съответствие с изискванията на чл.15 от ЗДСИЦ. С Решение № 472 – ДСИЦ от 25.06.2020 г. на КФН промените в устава на Дружеството бяха одобрени.

Документите за свикването на редовното годишно общо събрание на акционерите на Дружеството бяха своевременно публикувани на интернет страницата на избраната от Дружеството информационна медия, която осигурява ефективно разпространение на регулярната информация до обществеността ([www.investor.bg](http://www.investor.bg)), както и на интернет страницата на Дружеството (<https://compass-receivables.eu/>). Поканата за свикване на Общото събрание бе обявена в Търговския Регистър към Агенцията по вписванията на 03 юли 2020 г., с вписване № 20200703140407.

На 03.08.2020 г. бе проведено годишното общо събрание на акционерите на Дружеството, на което бяха приети следните решения:

1. Прие годишния доклад за дейността на Дружеството за 2019 г.
2. Прие доклада на регистрирания одитор за резултатите от извършения одит на годишния финансов отчет на дружеството за 2019 г.
3. Прие годишния финансов отчет на дружеството за 2019 г.
4. Прие решение годишния финансов резултат за 2019 г.,  който е загуба да бъде отнесен като непокрита загуба
5. Освободи от отговорност членовете на съвета на директорите за дейността им през 2019 г.
6. Избра за одитор на Дружеството за 2020 г. „БУЛ ОДИТ“ ООД, ЕИК 121448965, одиторско дружество, вписано в регистъра на Института на дипломираните експерт-счетоводители в България под номер 023, отговорен одитор Стоян Димитров Стоянов, с диплом № 0043/1991, който да извърши независим финансов одит на финансовите отчети на дружеството за 2020 г.
7. Прие доклада на директора за връзки с инвеститорите на Дружеството за дейността му през 2019 г.
8. Прие решение за създаване на Одитен комитет на Дружеството
9. Определи Одитния комитет на Дружеството да се състои от трима членове, и избра следните членове на Одитния комитет:
   1. Г-н Теодор Младенов Тодоров,
   2. Г-жа Михаела Бориславова Михова, и
   3. Г-н Драгомир Христов Великов .

Определи мандат от 1 (една) година на членовете на Одитния комитет на Дружеството, считано до провеждане на редовното годишно Общо събрание на акционерите на Дружеството през 2021 г.

1. Прие Статут на Одитния комитет на Дружеството за неговите функции, права и отговорности по отношение на финансовия одит, вътрешния контрол и вътрешния одит, както и взаимоотношенията му с органите за управление на дружеството.
2. Утвърди приетата от Съвета на директорите Политика за формиране на възнагражденията в „Компас Фонд за вземания“ АДСИЦ.
3. Прие и одобри доклада, съдържащ програма за прилагане на политиката за възнагражденията за следващата финансова година или за по-дълъг период, съгласно чл.12, ал.1 от Наредба №48 от 20.03.2013 г. приета от КФН.
4. Прие решение за промени в Устава на Дружеството, съгласно писмо с изх.№ РГ-05-1683-7 от 17.03.2020 г. на КФН, както следва:
   1. Текстът на Чл. 18.(2) от Устава на дружеството се променя както следва:
      1. Когато акцията принадлежи на няколко лица, те упражняват правата по нея заедно, като определят пълномощник съгласно чл.177 от Търговския закон. С оглед осъществяване на правата по акцията, пълномощникът следва да е упълномощен с изрично писмено пълномощно с нормативно установеното съдържание.
   2. Текстът на Чл. 62.(2) от Устава на дружеството се променя както следва:
      1. „Дружеството разкрива и публично оповестява на КФН, регулирания пазар и на обществеността периодична информация относно:
      2. годишен финансов отчет и доклад за дейността;
      3. шестмесечен финансов отчет за дейността си, обхващащ първите шест месеца от финансовата година, в срок до 30 дни от края на шестмесечието съгласно чл.100о от ЗППЦК и приложимите наредби:
      4. тримесечни отчети за дейността, в срок до 30 дни от края на първо, трето, и четвърто тримесечие, съгласно чл.100о1 от ЗППЦК и приложимите наредби;
      5. вътрешна информация съгласно Закона за прилагане на мерките срещу пазарните злоупотреби с финансови инструменти, както и друга информация по смисъла на ЗППЦК, със съдържанието и в сроковете, предвидени в ЗДСИЦ, ЗППЦК и актовете по прилагането им.
      6. друга информация изисквана съгласно действащото законодателство.“

Документите от редовното годишно общо събрание на акционерите на Дружеството, своевременно бяха подадени към ТР. Решенията на годишното общо събрание на акционерите на Дружеството бяха вписани и публикувани в ТР съответно с № 20200812101457 и с № 20200811101355.

**III. Преглед на дейността и на финансовото състояние на Дружеството. Основни рискове пред Дружеството и инвестициите в книжа на Дружеството.**

1. **Преглед на дейността на Дружеството**

Предметът на дейност на Дружеството е: набиране на парични средства, чрез издаване на ценни книжа и инвестиране на набраните средства във вземания (секюритизация на вземания), покупко-продажба на вземания. Дружеството не може да извършва други търговски сделки извън посочените в предходното изречение и пряко свързаните с тяхното осъществяване, освен ако са позволени от закона. Дружеството може да инвестира в обезпечени и необезпечени вземания, които отговарят едновременно на следните условия:

**а)** вземания към български физически и юридически лица;

**b)** вземания, възникнали по силата на договор за заем или в резултат на търговска сделка, удостоверени с писмен договор или друг документ, включително запис на заповед или менителница;

Дружеството може да придобива нови активи за секюритизация при спазване изискванията на закона. Дружеството може да инвестира свободните си средства само в ценни книжа, издадени или гарантирани от българската държава и/или в банкови депозити. Също такаДружеството може да инвестира до 10 на сто от капитала си в обслужващото дружество.

Към 30.09.2020 г. Дружеството не е инвестирало свободни парични средства в ценни книжа, издадени или гарантирани от българската държава и/или в банкови депозити.

Към 30.09.2020 г. Дружеството не притежава дялови участия в други дружества, включително и в обслужващото дружество.

Дружеството не може да придобива вземания, които са предмет на правен спор или обект на принудително събиране. Вземанията, придобивани от Дружеството трябва да са към местни лица. Върху дейността на Дружеството са установени и следните законови ограничения:

* да се преобразува в друг вид търговско дружество;
* да променя предмета си на дейност;
* да извършва други търговски сделки, освен ако са свързани пряко с дейността му;
* да дава заеми или да обезпечава вземания на трети лица;
* да получава заеми, освен:
* а) като емитент на дългови ценни книжа, регистрирани за търговия на регулиран пазар на ценни книжа;
* б) по банкови кредити с целево предназначение за придобиване на активи за секюритизация;
* в) по банкови кредити в размер до 20 на сто от балансовата стойност на активите, които се използват за изплащане на лихви, ако кредитът е за срок не повече от 12 месеца;

**2. Финансова информация към 30.09.2020 г.**

**a)** На междинния финансов отчет на Дружеството към 30.09.2020 г. не е извършван преглед, респективно не е заверен от одитор, поради обхвата на договорните отношения с него.

**b) Разходи:** общият размер на разходите към 30.09.2020 г. е както следва:

|  |  |  |
| --- | --- | --- |
|  |  | в хил.лв. |
| **Разходи** | **30.09.2020** | **30.09.2019** |
| Всичко (общо разходи) | **(71)** | **(18)** |
| За външни услуги | (38) | (3) |
| За възнаграждения | (30) | (13) |
| За осигуровки | (3) | (2) |
| Други, в т.ч.: Провизии |  |  |

Разходите за външни услуги включват: разходи за такси към КФН, към ЦД АД, към БФБ АД, към ТР към АП, както и към обслужващото дружество.

**c) Финансов резултат:** към 30.09.2020 г. финансовия резултат на Дружеството е загуба в размер на 71 хиляди лева, който резултат е обусловен от липсата на реална дейност на Дружеството.

|  |  |  |
| --- | --- | --- |
|  |  | в хил.лв. |
| **Финансов резултат** | **30.9.2020** | **30.09.2019** |
| Приходи от дейността | 0 | 0 |
| Разходи за дейността | (71) | (18) |
| Нетна загуба за периода | **(71)** | **(18)** |

**d) Балансови данни:**

|  |  |  |
| --- | --- | --- |
|  |  | в хил.лв. |
| **Обобщена балансова информация** | **30.09.2020** | **31.12.2019** |
| Собствен капитал | **1 500** | **500** |
| Премийни резерви при емитиране на ценни книжа | 10 | 0 |
| Текущи пасиви | **4** | **2** |
| Търговски и други задължения | 4 | 2 |
| Приходи за бъдещи периоди | - | - |
| Текущи активи | **1 406** | **465** |
| Търговски и други вземания | - | - |
| Други краткосрочни вземания | (10) | - |
| Парични средства и парични еквиваленти | 1 396 | 465 |
| **Нетен дълг** | **108** | **37** |
| **Коефициент на задлъжнялост (нетен дълг/собствен капитал)** | **0,72** | **0,74** |

Дружеството не е променяло целите, политиките и процесите за управление на капитала, както и начина на определяне на капитала през представените отчетни периоди.

**3.** Основни рискове, влияещи върху инвестициите в ценни книжа на Дружеството, както и върху дейността на самото Дружество.

Дейността на Дружеството е ограничена/съсредоточена в инвестиране на парични средства, набирани чрез емитиране/издаване на ценни книжа, във вземания (секюритизация на вземания) и е контролирана от КФН. Съгласно ЗДСИЦ, Дружеството оперира единствено и само в сектора за секюритизация на вземания. Върху тази специфична и силно ограничена дейност влияят множество рискови фактори. По – съществените от тях са:

1. **Кредитният риск** е свързан с формиране на загуби за Дружеството при:
   * неплащане от страна на длъжника;
   * предсрочно плащане;
   * забавяне в плащането;
   * частично плащане;

Действията на Дружеството срещу проявленията на този риск са свързани със задълбочено проучване на длъжника; забраната за придобиване на вземания, които са предмет на правен спор, принудително изпълнение, или са заложени в полза на трети лица; сключване на застраховка за рискът от неплащане; включване на такси и неустойки, както при предсрочно плащане, така и при забава в плащанията; изискване на допълнителни гаранции и обезпечения. Към момента във вземанията на Дружеството не може да бъде установен значителен кредитен риск;

1. **Лихвеният риск** е свързан с възможността Дружеството да понесе загуби от промяна в пазарните лихвени равнища/проценти. Към момента Дружеството не е придобило вземания, по които лихвените проценти са плаващи;
2. **Валутен риск:** Въведеният през 1997 г. в България валутен борд, при който българският лев е фиксиран към еврото, не носи на Дружеството съществен валутен риск. Съществен валутен риск би бил налице единствено при придобиване на вземания във валути, различни от лев и евро. Към момента Дружеството няма вземания в други валути, освен в български лев;
3. **Ликвидният риск** е свързан с възможността Дружеството в качеството си на Емитент да не може да погаси в договорения размер и/или срок свои задължения. Възможно е при възникване на спешна нужда от парични средства, включително за покриване на определени задължения, Дружеството да не може да превърне бързо и без съществена загуба портфейла си от вземания в пари или други ликвидни средства. За посрещане на краткосрочни нужди от парични средства, Дружеството би могло да влага част от активите си в ликвидни инструменти (депозити и/или средства по разплащателни сметки, пари на каса). При недостиг на собствени средства, Дружеството би могло да ползва заемни средства при спазване на ограниченията по ЗДСИЦ. Към момента при Дружеството не може да бъде идентифицирано негативно влияние на този риск;
4. Риск, свързан с **кредитоспособността на Дружеството;**

Този риск е свързан с възможността на Дружеството да се финансира със заемни средства на пазарни лихвени равнища. Развитието и разрастването на дейността на Дружеството е свързана с увеличаваща се необходимост от финансови средства, което изисква и способност за финансиране със заемни средства. Добрата кредитоспособност е резултат от финансовата дисциплина, която се гарантира от непрекъснатите, последователни и съгласувани действия на членовете на СД, на Одитния комитет на Дружеството и на наетия персонал, както и от стриктното спазване на вътрешните правила и процедури на Дружеството.

1. Риск, породен от **стопанската конюнктура;**

Тъй като Дружеството секюритизира вземания от длъжници, свързани директно или индиректно с реалния сектор на икономиката, състоянието на икономиката като цяло и в частност реалния сектор, има значително влияние върху неговата дейност. При висок и устойчив икономически ръст вероятността от неплащане по вземанията е значително по-ниска, отколкото в периоди на стагнация, когато дори и редовните длъжници имат затруднения. За минимизиране на този риск приоритет следва да имат секторите, които са антициклични и се представят добре дори и при общо забавяне на ръста на икономиката, както и поддържане на широко диверсифициран портфейл от вземания в различни сектори и компании.

1. Риск, породен от **кратката история на Дружеството;**

Дружеството е учредено през м. май 2019 г. и вписано в ТР на 01.06.2019 г. През 2019 г., както и в периода до 30.09.2020 г. дейността на Дружеството бе съсредоточена в процедурата по увеличение на капитала, вписването му като публично дружество в регистъра по чл.30, ал.1, т.3 от ЗКФН, воден от КФН и допускане до търговия на Основен пазар BSE, Сегмент на дружества със специална инвестиционна цел на БФБ АД. Същинската дейност на Дружеството се очаква да стартира през втората половина на 2020 г. и през 2021 г., който период ще е определящ за по – нататъшното развитие на Дружеството.

1. Риск свързан с **пазарната конкуренция;**

Броят на дружествата със специална инвестиционна цел за секюритизация на вземания не е голям, което дава възможност за успешна реализация на Дружеството в сектора. Нарастващата положителна репутация и доверие към предприятията за колективно инвестиране, каквото е АДСИЦ, е предпоставка за привличане на добри партньори и формиране на рентабилен портфейл от вземания, като мениджмънтът ще предпочита интереса на Дружеството и акционерите пред собствения и ще се старае да поддържа постоянно оптимално съотношение между надеждност и доходност.

1. Риск от **некоректно/незаконно поведение**;

Този риск е свързан с това, Дружеството да претърпи вреди поради незаконно поведение на лица, с които то се намира в договорни отношения. Рискът от некоректно/незаконно на външни за Дружеството контрагенти, следва да се минимизира чрез предварителен анализ на външните контрагенти, включително и на тяхната репутация.

1. Риск от **напускане на ключови служители**;

При всяка една компания съществува този риск, Дружеството не прави изключение. Защитните механизми тук са в пряка зависимост от дейността на Дружеството в областта на човешките ресурси, и по конкретно:

* ниво на заплащане;
* работна среда;
* социална политика;

1. Риск свързан с **евентуален недостиг на средства за изплащане на дивиденти;**

Законът за дружествата със специална инвестиционна цел задължава Дружеството да разпределя дивидент не по-малко от 90 на сто от печалбата за финансовата година. Дивидентът следва да се изплати в срок от дванадесет месеца от края на съответната финансова година. Чрез непрекъснат и последователен контрол, от една страна, и от друга чрез планиране и прогнозиране на паричните потоци, Дружеството ще се стреми да осигури едновременно както изпълнение на задължението за плащане на дивиденти в законоустановения срок, така и точно изпълнение на останалите си задължения.

Съществуват редица други рискови фактори, като:

* **промяна в законодателството**;
* **политическа нестабилност**;
* **инфлационен риск**;
* **риск от финансови кризи**;
* **политически риск**;
* **военни действия в региона**;
* **бедствия и аварии**;

които са външни за Дружеството, и върху които Дружеството не може да оказва влияние. Начините за ограничаване на влиянието на тези рискове са: достъп до изпреварваща информация, събиране и анализиране на текущата информация и прогнозиране на бъдещото развитие по отделни и общи показатели.

**IV. Информация за сключените големи сделки между свързани лица към 30.09.2020 г.**

1. Сделките между свързани лица, сключени през отчетния период на текущата финансова година, които са повлияли съществено на финансовото състояние или резултатите от дейността на дружеството в този период – **към 30.09.2020 г. няма подобни сделки.**

2. Промените в сключените сделки със свързани лица, оповестени в годишния отчет, които имат съществено въздействие върху финансовото състояние или резултатите от дейността на дружеството през съответния отчетен период на текущата финансова година – **към 30.09.2020 г. няма подобни сделки, съответно промени в сключените сделки със свързани лица.**

**V. Информация към 30.09.2020 г. за секюритизираните вземания:**

Към 30.09.2020 г. Дружеството няма секюритизирани вземания, също така няма продажба или покупка на нов актив на стойност, надвишаваща с 5 на сто стойността на секюритизираните активи.

**VI. Информация към 30.09.2020 г. по Приложение № 9, съгласно чл.33, ал. 1, т.3 от Наредба № 2**

Информацията е представена в отделно приложение.

София

28 октомври 2020 г.

....................................................

Иван Димитров Пирински